వివాహ భోజనంబు వింతైన వంటకంబు (పాట)
వివాహ భోజనంబు వింతైన వంటకంబు అనేది 1957లో విడుదలైన తెలుగు చలనచిత్రం మాయాబజార్లో పాట.
ఈ పాటను పింగళి నాగేంద్రరావు గారు మాయాబజార్ (1957) సినిమా కోసం రచించారు. ఈ పాటను మాధవపెద్ది సత్యం పాడగా, ఘంటసాల వెంకటేశ్వరరావు సంగీతాన్ని అందించారు. చాయాగ్రాయకుడు మార్కస్ బార్ట్లే సినిమాలో ఈ పాటను వంటశాలలో ఎస్వీ రంగారావు పై చిత్రీకరించారు.
కలికి చిలకల కొలికి
కలికి చిలకల కొలికి అనే సినిమా పాటను వేటూరి సుందరరామమూర్తి రచించినది. దీనిని సీతారామయ్యగారి మనవరాలు (1991)లో విడుదలైన సినిమాలో మీనా పై చిత్రీకరించారు. దీనికి సంగీతం ఎం. ఎం. కీరవాణి అందించారు. తరతరాలుగా పుట్టింటి ప్రయాణం పెళ్ళైన మహిళలందరికీ ఎంతో ఆనందాన్నిస్తుంది. ఈ విషయం గురించి చాలా స్త్రీల పాటలు రచించబడ్డాయి. తెలుగు ఆడపడుచుల మనసులోని మాటగా, ఒకనాటి ఉమ్మడి కుటుంబాల జీవనచిత్రంగా, తెలుగు పదబంధాల్లోని సొగసుకు నిలువుటద్దంగా ఈ పాట తెలుగు సినీ సాహిత్యంలో కలకాలం నిలిచివుంటుంది.